 AVENTURI PRIN LUMEA LARGĂ Nr 10 KARL MAY SAIWA TJALEM  I VÂNĂTOARE DE URS ALB Un grohăit aspru m-a trezit din somn A fost oare numai sforăitul unui tovarăş ori tovarăşă de somn În cortul de iarnă, închis peste tot, era un aer nesuferit Aici zăceau înghemuiţi opt oameni şi cinci câini, nu mă întrebaţi cum Închipuiţi-vă, treisprezece făpturi culcate la întâmplare, aşa că în toate părţile dădeai de mâini, de picioare, de labe amestecate la un loc, de-ţi venea să crezi că nici stăpânii lor nu le-ar mai putea descurca În mijlocul cortului făcut din piei de ren mocneau rămăşiţele unui foc uriaş, răspândind un nor de fum usturător, căci deschizătura de sus care ţinea loc de coş era astupată Stăteam cu capul maicii Snjera – ceea ce pe limba laponă însemnează şoarece – şi Doamne, tare mai mirosea a untură de peşte Piciorul meu cel drept era pe pieptul unchiaşului Zette, adică săgeată, iar piciorul meu stâng slujea de pernă unui câine, tata Pent, adică binecuvântatul, îmi descheiase şuba, ca să-i cuibărească odoru-i de cap pe burta mea, încât coada câinelui, ce-şi făcuse saltea din pieptul lui Pent, îmi gâdila prietenos nasul Pe lângă aceste plăceri mai era şi o căldură nespusă din pricina îmbrăcămintei mele din piei şi blană, precum şi a aerului straşnic parfumat de sudoarea şi de răsuflarea a treisprezece inşi Mai puneţi la socoteală şi micuţele vietăţi mici şi săltăreţe care mişună în blana câinilor şi fac trambulină şi din pielea oamenilor şi despre care eschimoşii au un cântec vesel, care începe cu vorbele „ghici ce mişcă, ghici ce pişcă” Mai ţineţi seama şi de orchestra de sforăieli, unele ca trombonul, altele ca piculina, de care răsuna cortul şi nu vă veţi mira deloc că mi-am întrerupt o clipă plăcerile somnului Dar nu fusese cum crezusem, un horăit ce mă deşteptase Nu, acum a doua oară am auzit acel grohăit, acea mormăială răguşită Venea de afară, nu prea departe de cort Apoi a răsunat o împuşcătură şi cineva a strigat: „Attia, tassne le tarfok”, adică „Tată, ursul!” Într-o clipă cele cincizeci şi două de picioare, mâini şi labe au prins a se mişca Ele, care păreau atât de încâlcite, într-o clipă s-au descurcat Cei opt oameni strigau şi zbierau, cei cinci câini lătrau şi urlau Focul l-au călcat şi stins de tot Fiecare îşi căuta armele şi le-a înhăţat pe ale altora Nu a trecut un minut şi eram afară, alergând spre locul unde Neete, fiul bătrânului Pent, striga după ajutor El şi cu Kakke Keira erau de strajă A venit alergând înaintea noastră strigând din răsputeri: — Tarfok, tarfok, le mezam, adică, ursul, ursul mi-a luat un viţel de ren — Unde-i! a făcut bătrânul — Tuos, tuos, cvouto pluewai – colo, colo, în mlaştină — Luaţi-vă schiurile, a poruncit tata Pent, puştile, cuţitele şi suliţele Luaţi şi funii Noi pornim după el Schiurile erau rezemate de cort Mi le-am prins la picioare cu curelele şi am pornit patinând prin zăpadă spre mlaştina din câmpia ce nu era departe de locuinţa laponilor Kakke Keira a rămas cu bătrâna şi cu cele trei fete Noi eram cinci, Pent, unchiul Tete, Neete, eu şi un servitor, Anda O fi fost unu după miezul nopţii, dar vedeam bine, căci pe cer era o aureolă boreală, aşa de măreaţă, aşa de minunată, cum nu mai văzusem până atunci Nu era obişnuita ei lumină slabă care acum se lăţeşte lin, acum scade, cu un joc domol de culori, nici acel fenomen liniştit şi mare, pe care îl admirasem adesea pe bolta cerului nordic, ci era o azvârlire neîntreruptă şi năprasnică de mănunchi de culori, ce ţâşneau să cotropească parcă nemărginirea Un val-vârtej de mii şi mii de roţi ce se fugăreau, din ce în ce mai mari, înteţite goane, lupte, încăierări de tot felul de vâlvori de lumină de culori şi nuanţe O privelişte care m-ar fi covârşit într-adevăr cu puterea ei dacă nu eram tocmai acum în dordora pătimaşă a vânătoarei Urmele ursului se cunoşteau bine pe zăpada groasă Peste puţin l-am zărit departe ca un punct negru, fugind pe faţa albă a mlaştinii îngheţate Dar era, desigur, o jivină puternică dacă putea să alerge atât de repede, deşi târa cu sine în bot viţelul de ren Dar nu ne prea înspăimântam Ursul polar e mai puţin temut decât lupul Nu-i atât de fioros ca de pildă grizzly, ursul cenuşiu american Se dă la om doar de prea flămând, numai că eschimoşii sunt foarte buni alergători pe zăpadă Acum zburam cu schiurile prin mlaştină ca un tren accelerat, Dar lui Pent tot i se părea că nu-i destul de iute — Mai repede, striga el, altfel ajunge finopul – dealul şi se ascunde în stânci Acolo anevoie îl mai putem urmări Ne-am avântat mai grăbiţi, dar parcă ursul auzise vorbele şefului şi a făcut deodată la stânga, Dobitocul prinsese de veste că-l urmărim şi tropăia acum drept spre colina de la poalele finopului, cu brazi negri acoperiţi de zăpadă Am încercat să-i tăiem drumul fugarului Fără folos! N-am apucat să ajungem până la deal şi ursul ne-a pierit din ochi — Aici e urma, a făcut unchiul Zette, duce pe locul cel mai rău Lepădaţi schiurile, aici nu mai folosesc! Am luat în spate schiurile şi am suit dealul Zăpada groasă de mai multe palme, urcuş anevoios Ne dădeam silinţa să ne facem numai o apă din pricina hainelor grele, dar înaintam tot încet În sfârşit, am ajuns sus pe podiş şi am găsit urmele ursului, care ne întrecuse cu mult Pe aici locul era cu hârtoape lungi şi înguste Eram siliţi să facem când la dreapta, când la stânga, când îndărăt printre crăpăturile de stânci ascuţite, pe jumătate acoperite de zăpadă Ursul simţise o plăcere deosebită să ne prostească Pe lângă asta, trebuia să fim mereu cu luare aminte, deoarece în orice clipă puteam da peste el după vreo stâncă În sfârşit, am ajuns pe un dâmbuleţ, unde fiara făcuse un scurt popas Aveam de-a face cu un şiret şi jumătate Se hotărâse să se oprească în locul acesta înalt, fiindcă de aici putea priveghea de departe apropierea noastră şi a fost aşa de prevăzător, încât făcuse în pripă, pentru orice împrejurări, o gustare A stat cel mult zece minute, dar i-a fost destul să dea aproape gata viţelul — Vuoike – vai! a strigat tata Pent Acest partne rahakaze – fiu al diavolului a lăsat numai pielea şi picioarele Hatesn somon kalkap laponet… O să-l fac harcea-parcea… A clătinat ameninţător suliţa deasupra capului şi i-a luat din nou urma Aceasta ducea pe un drum prăpăstios, spre creasta finopului Zăpada groasă ne stânjenea grozav Alunecam îndărăt aproape la fiecare pas A trecut multă vreme până să ajungem sus în pădure Noroc că brazii erau rari şi numai câteva stânci împrăştiate printre trunchiuri, astfel că urmele se vedeau bine Am înaintat mereu tăcuţi unul după altul Deodată am vrut să trecem într-un luminiş, dar Pent care mergea înainte s-a oprit în dosul unui copac — De ce stai? a întrebat tare unchiul Zette Eu eram în spatele lui Pent şi ca şi dânsul văzusem un om care venea repede printre copaci, la stânga noastră Auzind însă glasul unchiaşului, el a fugit îndărăt în desişul pădurii — Cine să fi fost oare? am întrebat eu şoptit — Nu l-am cunoscut, domnule, a răspuns bătrânul Ce poate căuta un om la vremea asta aici? — Ştiu că locuieşti singur în partea asta a locului — Da Să fie vreunul care pribegeşte şi îşi caută pe aici un loc potrivit? — Nu cred Ne-ar fi dat bună ziua S-a dosit, nare un gând bun — Crezi cu tot dinadinsul, domnule? — Da! — Atunci să-l urmărim A rostit aceste cuvinte grăbit şi îngrijorat Deocamdată nu mi-am dat seama De aceea l-am întrebat: — Crezi că e vreun ucigaş de reni? — Nu, o fi altceva, veljam – frate Vreau să ştiu cine este Trebuie să mă iau după el În vremea asta urmăriţi ursul — Nu merge singur! a zis fiul său Neete — Ce ştii tu, puştiule! Porniţi! Nu am nevoie de nimeni A spus vorbele astea atât de poruncitor, încât l-am ascultat fără să crâcnim Fireşte, nu era lucru neprimejdios să ai de-a face prin pădure pe o aşa zăpadă cu un străin care da atât de bănuit prin purtarea lui Dar avea pe semne Pent pricină foarte binecuvântată să rămână singur, tocmai unde ar fi fost atâta nevoie de un tovarăş L-am lăsat în voia lui şi am pornit pe urmele ursului Silinţa noastră era să fie curând răsplătită Urma lui ne-a dus repede la un loc acoperit numai cu dărâmături de stânci şi bolovani Aici se ascunsese fiara, căci făcând ocolul, n-am mai dat de alte urme Până aici câinii stătuseră pe lângă noi, fiecare legat de stăpânul său Acum, când am înconjurat locul, le-am dat drumul şi au năvălit printre pietre Odată cu lătratul lor răsunător am deosebit un mormăit înăbuşit şi nemulţumit Câtva timp zgomotul a încetat Apoi s-a înteţit de cealaltă parte Câinele eschimoşilor apucă lupul de beregată, dar e foarte băgător de seamă cu ursul Îl scoate din bârlog fără să se bage în primejdie, aşa că nici de data asta fiara nu a rănit vreun câine Am auzit însă o descărcătură de puşcă şi numaidecât încă una Câinii au început un lătrat de izbândă şi am ghicit că ursul a fost doborât — Neete, l-ai dat gata? a strigat Anda, care stătea în dreapta mea — Mije lepe vinzam – am biruit! a răspuns din cealaltă parte a luminişului cel întrebat Vizodake te tarlok – am ucis ursul, veniţi aici prieteni Am alergat Ursul zăcea la pământ Flăcăiandrul Neete îl lăsase să i se apropie până la doi paşi, îi vârâse apoi cele două ţevi ale puştii în gura căscată şi descărcase de două ori — Ştia că mi-a mâncat viţelul, a zis el vesel, de aceea a venit drept la mine ca să-l omor eu La laponi fiecare membru al familiei are vitele sale în turmă, cu semne deosebite La naştere, tatăl numaidecât dăruieşte copilului un ren, la botez altul, când i se vesteşte cel dintâi dinte, cel care îl descoperă îi dăruieşte al treilea ren Şi slugilor pe lângă leafă le dăruiesc reni De aceea, un bărbat care se însoară cu o slujnică încropesc repede o turmă şi sunt gospodari La ei nu-i sărăcie decât doar dacă îşi pierd cumva turma din boală, ori de vreun ger fără de zăpadă Din această pricină renul nu poate scoate muşchiul de sub gheaţă — Zotn le enac – e un urs, nu ursoaică, a făcut unchiul Jupuiţi-i blana şi tăiaţi-l în bucăţi, ca să-l putem duce mai lesne Rupwaha mijijt, katje mije vattepe – al vostru e trupul, labele le dăm… Şi s-a oprit la mijlocul vorbei Fiind eu de faţă, a crezut de cuviinţă să nu isprăvească Am înţeles Eschimoşii, cei mai mulţi, sunt creştinaţi Dar au încă multe erezii din vremea păgâniei lor, la care ţin cu îndărătnicie, dar nu le place defel să afle străinii Poate că labele le jertfesc lui Thieres, unul dintre zeii lor vechi, al cărui idol e cioplit dintr-un buştean Mulţi îl ţin într-o pădurice tăinuită, ca lucru sfânt Au tăiat labele şi le-au legat deosebit — Vedeţi ce slăbuţi ajung la vremea asta, a zis Neete, fiul lui Pent Ursul acesta a stat în pământ şi l-a tulburat cineva din somnul de iarnă Acum îşi căuta alt adăpost şi-l răzbise foamea, sărmanul Venise aşa de tiptil, încât l-am auzit abia, pentru cea din urmă dată, când a mormăit Ducă-i-se sufletul să se plimbe pe veci ca stafie în codrul pustiu! Am luat cu noi bucăţile mari ale fiarei, care era lungă de vreo şase picioare şi am plecat îndărăt Când am ajuns la locul unde tata Pent se despărţise de noi ne-am oprit — Nu s-a întors, am zis eu Oare n-ar fi bine să vedem ce e cu el? — Nu se cuvine, a zis unchiul Zette Dânsul e stăpânul şi a poruncit să nu meargă nimeni cu el Trebuie ascultat — Şi dacă i s-a întâmplat o nenorocire? — Nu cred Cunoaşte fiecare palmă de loc, fiecare copac din pădure şi fiece fiară ce trăieşte aici Putem fi cu totul liniştiţi Se va întoarce acasă — Mă îndoiesc Dânsul ca vânător ar fi venit să ucidem ursul — Eram doar destui, ştia el Putem merge liniştiţi înainte! Am ieşit din pădure, am coborât dealul stâncos şi ajungând iarăşi în câmpia mlăştinoasă, ne-am putut pune din nou schiurile, ca să înaintăm mai repede Aurora boreală se stingea când am ajuns la cort Osatura cortului era din prăjini înfipte roată în pământ şi aplecate în aşa fel ca să se împreuneze toate sus Era acoperit cu două rânduri de piei de reni, tata Pent fiind unul dintre cei mai bogaţi eschimoşi de aici Sus lăsase o gaură să iasă fumul La vremea culcării însă o astupau, să nu vină frigul Îmbrăcămintea asta din piele înconjura cortul şi se mai întindea în jur pe pământ, aşa că între cele două pături venea ca un fel de loc de păstrare unde ţineau felurite provizii Acum, iarna, cortul era acoperit cu un strat gros de zăpadă, ce nu lăsa frigul să pătrundă În mijlocul locuinţei era cum am mai spus, vatra focului, deasupra căreia atârna o căldare de aramă legată cu un lanţ de una din prăjini Jur împrejur Aşternut de fân acoperit cu piei tăbăcite moi, servind drept culcuş şi laviţe de odihnă familiei şi… câinilor Vasele bucătăriei stăteau atârnate de pereţii înclinaţi Sus, aproape de deschizătura fumului, atârnau şunci şi stomacuri de ren, în care păstrau brânză ori lapte îngheţat, sau sânge de ren, socotit leac pentru toate bolile Când am ajuns ne-a întâmpinat cu bucurie Kakke Keira, gândind la şuncile de urs, mâncarea aleasă a laponilor La strigătul lui au ieşit şi femeile II O SALVARE MIRACULOASĂ — Cussne le attje – unde-i tata? a întrebat mama Snjera, după ce a aruncat o privire spre noi şi l-a văzut lipsind — N-a sosit încă? a întrebat cu mirare unchiul Zette — Nu, etnatiam – nu, unchişorule — Unde a rămas el? — În pădure — În pădure? În wuarai – în zăpadă? Dacă se dă la el un urs, un lup, ori un duh rău! De ce a rămas el în pădure? — A văzut un om şi s-a luat după dânsul Era un străin care se ascundea de noi — Tije lepet takkan ierpmetipme – rău şi fără cap aţi făcut Poate străinul e un omorâtor de reni O fi înarmat straşnic De ce l-aţi lăsat singur pe tata? — Zotn le travam nau – dânsul a poruncit — Atunci a trebuit să vă supuneţi! a făcut ea mai liniştită Porunca lui trebuie ascultată Ştie el ce face Tata Pent era patriarh desăvârşit, domnind absolut Toţi îl ascultau orbeşte Când li s-a spus că el a voit să fie singur, femeile au început prin a se îndeletnici cu îngrijirea vânatului ce-l adusesem Labele pieriseră fără să ştiu unde Măruntaiele le-au aruncat în căldare, să le fiarbă şi să le mănânce pe dată , iar carnea au atârnat-o la grig Oamenii şi câinii s-au aşezat iar prieteneşte la foc Le pierise somnul Când iată că am auzit la intrarea cortului o râcâială şi pielea care ţinea loc de uşă s-a ridicat în sus — Repede! Vulpe! a strigat mama Snjera speriată Aşa-l chema pe câinele cel mai drag bătrânului şi care mersese cu el în pădure A intrat pe sub pielea uşii târându-se şi a stat locului cu coada între vine, urlând plângător — Repe, cusne le attja? Repe, unde-i tata? a întrebat unchiul sărind repede de pe aşternut Câinele a priceput că l-au înţeles A sărit scheunând la această întrebare şi a plecat spre uşă — Cere ajutor, am zis eu luându-mi puşca Lui stăpânul său i s-a întâmplat o nenorocire Să plecăm după câine — Ori s-o fi grăbit să vină acasă, a făcut Kake Ke Argatul pe care îl înlocuise alt argat la strajă — Nu Se poartă ca un câine care cere ajutor Am ieşit înaintea uşii şi l-am strigat din răsputeri pe bătrân Era o noapte luminoasă de nord Din pricina gerului strigătul a răsunat departe Dar cât de încordat ascultam, nu auzeam nici un răspuns — Domnule, ai dreptate, a făcut unchiul, i s-a întâmplat ceva Luaţi-vă schiurile şi armele şi să ne ţinem de câine — Nu-i destul, am zis eu, luaţi şi curele, funii şi prăjini Poate a căzut într-o prăpastie Femeile se văicăreau şi boceau, iar noi am luat tot ce trebuia Am încălţat schiurile şi am pornit pe urma câinelui, legat cu o curea, ţinut de unchiul care mergea în fruntea noastră Am apucat în cealaltă parte de cum venisem Când goneam ursul, ne venea dealul la stânga, acum la dreapta O câmpie acoperită cu zăpadă groasă se întindea la poalele înălţimii Câinele alerga în salturi mari de-a lungul ei şi fără schiuri nu ne-am fi putut ţine de dânsul Am mers aşa vreo patru mile engleze, apoi câinele a cârmuit-o la dreapta şi s-a întors spre o ridicătură, care nu avea urcuş greu, aşa că nu a fost nevoie să lepădăm schiurile Mergeam tot aşa de iute ca până acum şi am ajuns la un podiş despădurit, care de partea cealaltă se pogora nespus de repede — Ipmel! a strigat unchiul înspăimântat Zotn vatsa, Zalaignai! Dumnezeule, a apucat peste gheţurile crăpate! Orrop vahroc – să fim cu luare aminte A strâns cureaua, ca să-l facă pe câine să meargă mai încet şi încerca drumul cu suliţa la fiecare pas — Locul acesta e primejdios, domnule, mergem pe deasupra rutaimonului – iadului, unde locuiesc duhurile Fiecare îşi are prăpastia sa, acoperită cu zăpadă ca să înşele pe bieţii laponi Trece cineva pe acolo, cade în iad, dacă Zaivaolmak – duhul pădurii nu-i întinde mâna să-l ajute Câteodată vine şi un înger sfânt de-l scoate afară În mintea laponilor se amestecau icoane păgâne cu cele creştine La urma urmei, lor le e tot una dacă le vine în ajutor un înger ori un zeu păgân Poate că ei cred că şi unul şi altul sunt tot atât de puternici Înaintam încet şi într-adevăr, pe acest podiş întâlneam spărturi acoperite cu o pojghiţă de gheaţă, care poate ţinea un câine, dar nu un om Cunoşteam locurile primejdioase după culoarea acoperişului subţire şi peste ele săltam proptindu-ne în lănci Pe urmă am luat-o la vale Aici trebuia să înţepenim bine lăncile, ca să nu dăm de primejdie Spărturile erau mai dese decât până acolo Câinele trăgea din răsputeri cureaua şi la o opinteală chiar a rupt-o, năpustindu-se la vale Nu departe s-a oprit şi a început să urle prelung — Acolo e! a strigat unchiul Zette Numai de-am fi ajuns la vreme! Am alergat într-un suflet şi iată-ne în faţa unei prăpăstii adânci şi înguste În acoperişul ei de zăpadă îngheţată era o spărtură rotundă ca o copcă Câinele râcâia să-i lărgească gaura, dar se ferea să nu cadă O urmă de schi venea de la dreapta până aici, dar nu mergea mai încolo Nete, fiul său S-a culcat pe omăt şi a strigat: — Attjo, totn lep tanne? Tată, eşti acolo? Nici un răspuns, dar câinele nu-şi afla locul Se opintea mereu, parcă să se arunce în hău, dar frica îl oprea — E jos acolo, am spus eu Să lăsăm vorba, nu e vreme de pierdut Daţi funiile, unul trebuie să se coboare — Mă cobor eu, a zis Neete, sunt cel mai uşor Dumneata, domnule, eşti cel mai mare şi mai voinic dintre noi toţi O să ţii cureaua — Bine! Legaţi toate lăncile împreună şi aşezaţi-le de-a curmezişul peste spărtură, ca să ne slujească de reazăm Dar repede Peste o clipă tânărul plutea lăsat în spărtură, unde trebuia să fie un frig grozav Nu a ajuns departe şi a dat un semn — Mon lep zot – l-am găsit, a strigat el Mai lăsaţi jos o funie Funiile erau subţiri, dar împletite din curele de ren şi nu se rup lesne Puteai să te încrezi în ele Îl ţineam pe fiu şi am mai slobozit o funie, ca să-l lege pe bătrân A lucrat repede şi i-am scos pe amândoi Tata Pent a căzut ţeapăn pe zăpadă — E mort, a strigat, văitându-se Neete Duhurile rele i-au luat viaţa L-am cercetat pe lapon şi am văzut că inima îi bătea Dar mâinile şi picioarele îi erau ţepene Am căutat să-l liniştesc: — Zotn ela – trăieşte! E numai leşinat Cum l-ai găsit stând în prăpastie? Pesemne că nu e adâncă? — Vai, domnule, e foarte adâncă, dar e îngustă, aşa că suliţa i s-a oprit şi l-a ţinut — Wekkes auto – ce minune! — Da, sfântul Iezots – Isus l-a păzit, dar nu s-ar putea să şi moară? — Dacă s-o fi lovit cu capul de gheaţă! Hainele îi sunt groase, dar e amorţit de ger Pesemne că a stat mult în prăpastie Bănuiesc că e lovit, căci din leşin se trezea el acolo de mult Luaţi suliţele şi faceţi o targă Să-l ducem la cort Unul să fugă după sania cu reni, să-l vedem mai repede acasă — Plec eu, a făcut credinciosul Kake Keira Alerg iute ca să nu-mi fie frig şi vă las blana, altfel nu puteţi face targa A aruncat blana, a luat suliţa şi a pornit în goană îndărăt, cu schiurile, pe drumul pe care venisem Cu ajutorul suliţelor, prăjinilor, funiilor şi a blănii am înjghebat o targă destul de bună L-am legat pe bătrân bine şi la drum! Ne venea greu, doar nu era lucru uşor să treci cu o povară peste spărturi Trebuia multă băgare de seamă şi timp Când am ajuns în vale, era şi sania Kakke Keira luase blana lui Anda L-am legat pe bătrânul leşinat în sanie şi am pornit în goana cea mai mare spre cort Bineînţeles că sania trasă de reni iuţi ca vântul şi mânaţi de unchiul Zette a ajuns înaintea noastră Cum am venit şi noi, am lepădat schiurile şi am intrat în cort Am găsit pe tata Pent întins lângă foc şi tot în nesimţire Cu toate acestea, mama Snjera şi fetele, tot bocind şi văicărindu-se, se căzneau de zor să-i bage cu de-a sila în gura căscată sloiuri mari de sânge de ren îngheţat — Vreţi să-l omorâţi? am strigat eu — Sângele e bun la orice, domnule, mi-a răspuns baba — Lui îi strică Scoateţi-i din gură şi desfaceţi-l la haine Am eu un leac mai bun! În sacul meu de medicamente îmi rămăsese numai nişte tinctură de sunătoare E bună pentru rănile din cădere, dacă nu era ceva atins înăuntru I-am desfăcut hainele să poată răsufla mai lesne şi fiindcă nu puteam avea amoniac ori spirt de natt, sau ceva asemănător, le-am cerut tabac Toţi se minunau cum o să tragă mortul tabac, cu toate astea, bărbaţii şi femeile s-au grăbit să-mi întindă fiecare câte o tabachere făcută din piele de ren Laponilor le place tabacul, ca şi rachiul, dar fiindcă de acesta duc lipsă fumează tutun şi trag tabac cu atât mai mult Aşa că era destul în cort I-am pus ameţitului puţin tabac în acel loc al feţii pe care laponii îl numesc niuonne – nas Şi într-adevăr, n-am aşteptat mult efectul Fruntea îngustă şi ascuţită s-a încreţit, ochii închişi au început să tremure, gura i s-a căscat încet, e drept, dar cât se poate de mult Obrajii unşi cu catran împotriva frigului şi insectelor s-au întins şi deodată s-a produs cunoscuta explozie, pentru care toate limbile lumii au unul şi acelaşi sunet – hap… ciu! — Aetnan – cu sănătate! au strigat toţi nebuni de bucurie Vraja se sfărâmase, se sfârşise A deschis ochii, s-a uitat uimit împrejur şi a rostit cu glas răspicat: — Muaji, vattopti malep… Daţi-mi sânge Mama Snjera m-a privit întrebător Am afirmat din cap, căci nu mă lăsa inima să nu împlinesc dorinţa unui om abia scăpat de la moarte Dar cum în stomacul de ren ce-l aveau început, li se părea că nu era destul, au adus şi au început altul Au spart bolovanul de sânge şi mama şi cele trei fete s-au repezit să-l îndoape, aşa că a trebuit să înghită de cinci ori până să poată răsufla o dată Bolnavul a înghiţit cât ai clipi bulgăr după bulgăr de sânge îngheţat şi era atât de lacom de leacul mântuitor de moarte, încât m-a prins groaza şi la urmă l-am oprit Îndată ce nu s-a mai îndeletnicit cu înghiţitul, a dus mâna la cap şi s-a văitat: — Monlep oluocatest Mon lep havetetovum! – Mă doare, sunt rânit! L-am pipăit cu mâna şi am găsit sub gluga de blană o umflătură destul de mare Se lovise — Tuni mon kajkap veccetet! – O să-ţi dau ajutor! L-am mângâiat şi am apucat tinctura — Tote lep pesker – eşti doctor? a întrebat el — Da, am răspuns, ca să aibă încredere — Ce ai acolo? — O doctorie să-ţi liniştească durerea — E bună la gust? — Nu vei bea-o O să te ung la cap — Dă-mi s-o miros — Fără să mă gândesc, i-am apropiat sticla deschisă de nas Dânsul a mirosit spirtul cu lăcomie şi a zis cu faţa veselă: — Dă-mi mai bine, domnule, doctoria asta să o beau O să mă vindec mai curând decât dacă ai să mă ungi cu ea la cap N-am vrut Am cerut o cârpă dintr-o haină de vară Am muiat-o şi l-am legat la umflătură Fiindcă trebuia peste scurtă vreme să ud din nou legătura, n-am pus sticla în sac — Attje, cum ai căzut în spărtură, l-a întrebat Neete? Bătrânul a tăcut puţin, apoi a răspuns: — Nu mă întreba! O să vă spun eu mai târziu! Trebuia să ascultăm de această poruncă Nu pricepeam de ce nu ne lămurea, doar îl scăpasem de la moarte şi eram vrednici de această încredere El a întrebat cum s-a sfârşit vânătoarea şi cum am dat peste dânsul de l-am ajutat Ne-a ascultat Cum a aflat că fiertura de urs e încă fierbinte în căldare, a cerut să se aducă cuţitele şi să se înceapă numaidecât o gustare Mama Snjera a luat cu ţepuşa bucăţi de măruntaie şi le-a pus în şorţul ei de piele Al cărui luciu soios te lăsa să ghiceşti la câte şi câte mai servise în viaţa lui Se mărunţea acolo, iar bărbaţii şi câinii luau ce le poftea inima În ce mă priveşte, am avut fericirea să mă îngrijească frumoasa Marja, fiica mai mare a lui Pent Era poate de douăzeci şi trei de ani În cele paisprezece zile cât m-am oprit în cortul lor, părea că-mi făcuse un locşor prietenesc în inima ei Îmi venea până la subţioară, avea în cozi ca vreun kilogram de untură, iar faţa îi lucea de un strat gros de catran Buzele ei zâmbeau pe o întindere cam de doisprezece centimetri Năsucul îi era o alună Ochişorii, din cauza luminii veşnice a zăpezii, se învăţaseră a clipi întruna Dar mie unul, spun drept, nu-mi prea făceau cu ochiul Dânsa fărâmiţa cu degetele ei negricioase, grăsulii şi unsuroase cele mai bune bucăţi ce le putea smulge pentru mine din colţii câinilor şi mi le îndesa cu drăgălăşenie în gură, neţinând seama de mofturile ce părea că fac, de câte ori îmi feream cu îndărătnicie capul Părinţii păreau prietenoşi de această hârjoneală prietenească Am putut scăpa de stăruitoarea îndopătură ridicându-mă pe o clipă şi fugind afară ca să-mi recapăt stăpânirea organelor mele de mistuire, răscolite Când m-am întors, mi-a dat de bănuit zâmbetul de fericire cerească ce-mi aruncau toţi ochii Îndată mi-am dat seama de neprevederea mea şi m-am repezit la sticlă, dar era goală goluţă Laponii şi laponele îşi fricţionaseră stomacul pe dinăuntru cu tinctura mea Îmi venea gust să-i cert straşnic, dar a trebuit să râd cum bătrânul căuta să se dezvinovăţească — Domnule, n-o să ne ocărăşti Am mâncat din urs şi am simţit că era bolnav, de aceea am luat câte o duşcă din doctoria ta care vindecă orice boală Mie la cap nu-mi mai trebuia Mi-a trecut Sunt sănătos I-am întins sticla goală: — Ai luat doctoria, ia şi sticla… Ţi-o dăruiesc Le-am făcut mare bucurie cu sticla asta Căci o carafă sau o sticlă e o raritate preţioasă în gospodăria unui lapon De aceea a zis bucuros: — Heratjam, iubite domnişorule, eşti doctor mare de tot şi binefăcător A fost o binecuvântare venirea ta în cortul meu Ne-ai dăruit atunci trei sticle de vin spanco – spaniol, aşa îi ziceau romului, care ne-a uşurat inima Dar doctoria ta ne place şi mai şi Şi-i păcat că n-ai mai multă Dar acum sunt obosit, culcă-te lângă mine Când ne vom trezi o să te rog să vii cu mine iar pe deal Avem de vorbit ceva foarte de seamă Toate cele petrecute ne obosiseră mai mult sau mai puţin, încât îndemnul bătrânului era tocmai la vreme Au astupat deschizătura fumului şi iar ne aflam în acea stare, claie peste grămadă, ca înainte de năvala ursului III HOŢUL TALERILOR DE ARGINT Omul, mai ales călătorul, se deprinde repede cu toate, aşa şi eu Am dormit fericit şi nu m-am trezit până când Marja cea nurlie a apropiat cizmele mele cele lungi, îmblănite şi s-a aşezat pe ele în loc de scăunel la foc, deşi din întâmplare picioarele mele erau în ele Am răbdat greutatea mititicii cât a binevoit să stea Pe urmă mi-am tras picioarele la loc M-am sculat şi eu din culcuş, ca să văd cum pregătesc fiertura de dimineaţă Se slujeau întâi şi întâi cu fiertura rămasă în căldare de la măruntaiele ursului, adăugând sânge îngheţat de ren, brânză de ren uscată, ce aducea la gust cu o tabacheră veche de corn, dacă ai amesteca-o mult în gură Pe urmă o porţie de somon, al cărui miros de peşte vechi era mai mult decât pătrunzător Au mai aruncat câteva mâini de smordină, ceva sare, pe care o aveau numai pentru că tata Pent era om bogat, niţică făină, ce semăna a tărâţe uscate de ferestrău şi au mai adăugat şi maţe de urs mărunţite, a căror curăţire lăsa mult de dorit În loc de fiertură am cerut să-mi dea o bucată de carne Mi-au dat cu multă voie bună, părând bucuroşi de porţia mea de fiertură, pe care au împărţit-o între ei După gustarea asta de dimineaţă, dimineaţă e un fel de a zice, când de luni de zile ne aflam în noaptea de iarnă, am plecat cu tata Pent luând suliţele şi puştile Ne-am încălţat cu schiurile M-a dus pe acelaşi drum de ieri şi am bănuit că vrea să tăinuiască întâmplarea nenorocită Mergea tăcut N-a spus un cuvânt până ce am ajuns în pădure, la locul unde ne despărţisem ieri de el — Pieio, herra – şezi, domnule, a zis el aşezându-se pe zăpada moale O să-ţi vorbesc de ceva, dar nimeni nu trebuie să afle Stăteam lângă el, iar câinele fără de care nici un lapon nu pleacă de acasă, s-a aşezat înaintea noastră Chiar şi oaspetelui, dacă stă mai mult, îi dau asemenea însoţitor credincios Bătrânul a privit puţin înaintea lui Căuta se vede cum să înceapă vorba Tăceam ca să nu-i tulbur chibzuiala, în sfârşit a început: — Domnule, poţi să ţii o taină? — Da, am zis eu scurt — Şi n-o s-o spui? — Nu! — Bine! Mă pot încrede Vrei să-mi prinzi un hoţ? — Un hoţ? Eu? Am întrebat mirat — Da, tu! La noi când se face o faptă rea, trimite regele soldaţii să caute pe făptaş Dar trece multă vreme până fac drumul încoace, iar până atunci vinovatul fuge în Norgia – Norvegia, unde nu-l mai pot urmări Rareori sunt oamenii aceştia destul de ageri ca să prindă un zamelats – lapon, care cunoaşte locurile mai bine decât ei — Ţi-a furat ceva? l-am întrebat Faţa-i prietenoasă i s-a posomorât — Da, a răspuns el cu o căutătură sălbatică în ochii mereu sclipitori — Cine? — Nu ştiu — Ai bănuieli? — Nu — Ce ţi s-a furat, un ren? — Ei, domnule, cum aş putea să ştiu de mi s-a furat un ren? Am peste o mie de capete, din care se pierde câte unul Când mi se fură un ren nu mă supăr aşa de mult Furtul e mult mai mare, mi-au furat bani, mulţi bani La aceste vorbe a izbucnit în plâns Firea copilărească a laponilor nu poate suferi nenorocirile cu răbdare bărbătească Am început să pricep Hoţul să fi fost omul care fugise ieri de noi? Descoperise ascunzătoarea lui Pent? Tata Pent era foarte bogat Avea peste o mie de reni, cum spusese singur De bună seamă îngropase mult bănet Când laponul merge la bâlci, ori la unul din puţinele orăşele, caută să i se plătească pieile şi alte mărfuri cu bani de argint Aşa că în fiecare an curge argint din belşug în acele locuri sălbatice ale nordului Acolo se mistuieşte Laponul rareori mai dă un ban îndărăt din câţi îi intră în mână Dacă şi-a umplut punga, caută un loc singuratic în pădure, în mlaştini, ori în stânci Păstrează cea mai mare tăcere Spune moştenitorilor numai când e pe moarte Ca să nu-şi piardă toţi banii, dacă i-ar descoperi cineva, ascunde în mai multe locuri şi trece din când în când să-i vadă, ca să se bucure de bogăţia sa Nu rar i se întâmplă laponului să moară pe neaşteptate, fără să apuce a destăinui cuiva unde a ascuns banii, ori spune atât de nedesluşit, încât rudele nu pot găsi locul Câteodată se întâmplă o prăbuşire ceva şi nu se mai poate găsi banii Sume însemnate se pierd fără vreo nădejde de a mai ieşi la lumină Această pustie stâncoasă a Laponiei înghite o mulţime de bani, fără a da vreo dobândă — Pot să ştiu câţi bani aveai? l-am întrebat pe bătrân — Oyecte vuosah – două pungi, a răspuns el — Erau ascunse? — Da, domnule, dar nimeni nu trebuie să ştie unde sunt ascunşi talerii Nici fratele, nici nevasta, nici copiii Am vândut multe piei, multă brânză şi multe mănuşi împletite de fiicele mele O parte le-am schimbat pe ce-mi trebuia şi mi-a mai rămas două pungi cu bani sunători Ieri când oamenii mei mulgeau renele, aşa că nu mă puteau urmări, am luat schiurile şi am plecat în mlaştină ca să ascund banii La întoarcere am văzut un străin care mergea pe câmpie L-am urmărit, dar a fugit M-am întors la locul unde ascunsesem bani, i-am luat şi i-am ascuns în altă parte La miezul nopţii, când ne-am luat după urs l-am văzut iar pe străin M-am gândit îndată că umblă după banii mei L-am urmărit, dar s-a făcut nevăzut Am căutat ascunzătoarea şi talerii erau acolo Însă în vreme ce mă uitam la ei, am căpătat o lovitură Mi s-a întunecat înaintea ochilor şi am căzut Peste câteva minute m-am dezmeticit, dar îmi luase banii Hoţul era departe, îl vedeam zburând pe zăpadă A încercat să apuce pe cealaltă parte a culmei, iar eu am cârmit spre gheţurile crăpate să-i tai drumul Cunosc locul, dar mânia mi-a tulburat vederea N-am băgat de seamă o crăpătură şi am căzut… Când m-am deşteptat eram în cort cu tabac la nas Hoţul a scăpat — Nu l-ai cunoscut? — Nu S-a furişat după mine fără să bag de seamă Avea pe faţă masca de iarnă, cum avem toţi din blană, ca să nu ne îngheţe obrazul — N-ai băgat de seamă măcar statura lui? — Noaptea aici ţine trei luni şi înşeală ochiul Aurora era neliniştită şi lumina pâlpâia pe zăpadă Cine să poată deosebi lămurit! Bărbatul era îmbrăcat ca oricine Un zamelats seamănă cu altul, când nu-i în cortul lui Nu l-aş mai cunoaşte Dacă nu mă ajuţi, herra, nu descopăr pe hoţ niciodată, pierdut rămâne argintul meu strălucitor — Eu? Cum pot să te ajut dacă nici soldaţii regelui nu-ţi folosesc? Cunosc ţara tot aşa de puţin ca şi el şi n-am nici măcar împuternicirea ce o au ei de la stăpânire împotriva hoţului — Domnule, greşeşti! Capul tău e mai sus decât al tuturor zamelaţilor şi niciodată nu s-au văzut pe aici arme ca ale tale Orice hoţ s-ar teme de tine Ai fost în ţări depărtate şi sălbatice, unde ai învăţat să urmăreşti fugarii şi să le citeşti urma, cum nu putem noi Tu singur ai povestit despre indianul pe care l-ai urmărit peste munţi şi văi, ca să-i luaţi îndărăt pieile ce le furase O să te duc pe urmele hoţului, sunt sigur că dacă le vei cerceta cu luare aminte nu va scăpa — Hm! Nu mă aşteptam la aşa încredere în mine Pierdeam toată vaza dacă nu i-aş fi ascultat rugămintea şi de nu scoteam cercetarea la capăt bun Deci am zis, mai prefăcându-mă: — Attia – tătucule, sunt de prea puţin timp în ţara Zame Nu cred că te pot ajuta El a clipit şi a zâmbit şiret: — Domnule, poţi, doar eşti doctor! — Crezi că doctorii învaţă să prindă şi hoţii? — Glumeşti cu mine? Doctorul ştie tot, doctorul poate orice, numai să vrea! — Cine ţi-a spus asta? — E nevoie să-mi spună cineva? Nu ştim cu toţii că doctorul reuşeşte orice, căci a învăţat să-şi scrie un saiwa tjalem – un răvaş sfânt, un talisman Şi cine poartă un saiwa tjalem, aceluia nu i se poate întâmpla nici un rău, câtă vreme se îngrijeşte de el să nu se strice — Te înşeli, am zis clătinând din cap Nu e nici un talisman şi nici un saiwa tjalem cu atâta putere — Ei, domnule, nu voieşti dumneata să spui! Chiar că am atare scrisoare — De la cine? — De la un doctor pe care l-am întâlnit la Lulea, la mare Era priceput la toate, mi-a dat leacuri pentru ochi, care mă dureau Când l-am rugat pentru un talisman, mi l-a scris pe dată, fără să-mi ia bani L-am purtat mulţi ani la piept În vremea asta, într-adevăr, n-am avut nici o nenorocire Dar sudoarea l-a stricat şi de aceea şi-a pierdut puterea De nu era atât de rupt, nu cădeam în spărtură O să te rog să-mi scrii altul — Unde e? — Aici, a zis arătând la piept — Poţi să mi-l arăţi? — Doctorul acela nu m-a oprit Vrei să-l vezi? — Da! A căutat sub cojoc şi şi-a scos o bucăţică de piele împăturită, care atârna de un şiret În piele era o hârtie îndoită Pe care mi-a dat-o — Uite a zis el, cunoşti semnele de pe ea? Rândurile scrise cu creionul erau foarte şterse Am cunoscut însă de la întâia privire că erau cuvinte nemţeşti Mare mirare m-a cuprins întâi, dar când am putut desluşi rândurile, am izbucnit în hohote de râs fără sfârşit, Iată ce am citit: „La Gange e parfum şi lumină, cresc pomi uriaşi plini de floare şi oamenii frumoşi îngenunchează lângă lotuşii în soare La pol sunt laponii murdari, mici, sluţi şi cu râsul prostesc, chincesc lângă foc şi frig peşte, orăcăie şi chicotesc Un mucalit” Va să zică aceste versuri cunoscute ale lui Heine, în care îşi bate joc aşa de rău de bieţii laponi, le purtat tata Pent ani de zile la piept, crezându-le paveze atotputernice! Duhul şugubăţ al poetului nu se astâmpăra deci nici după moartea lui şi răzbise cu poznele şi ghiduşiile sale până în coclaurile zăpezilor polare! Dar cine să fi fost scriitorul acestor cuvinte? Să fi fost în adevăr un „doctor” Se poate ca un om cult să se coboare atât, încât să întărească superstiţiile, credinţele deşarte ale unui biet lapon? Cu tot râsul meu, m-am mâhnit şi am zis: — Atta Pent, acesta nu-i talisman, un saiwa tjalem, cu un kawes tjalok, o prostie Cine ţi l-a făcut nu era doctor, era un zevzec — Domnule, dar mi-a fost de folos, zău! — Ţi-l tălmăcesc Vei vedea ce trebuie să gândeşti despre el I-am tradus cum s-a putut în limba laponă La cuvintele din urmă a sărit mânios şi a strigat: — Vrei să-şi baţi joc de mine? Nu scrie aşa — Ba chiar aşa! — Nu-i adevărat, domnule! — Va să zică eu mint? S-a gândit niţel — Domnule, ai fost mereu bun şi serios cu noi Acum glumeşti Acest saiwa tjalem m-a mântuit din multe nevoi, dar cuvintele ce le-ai spus sunt urâte, mă jignesc Ele nu pot ajuta cuiva, nici să-mi aducă îndărăt banii — Ai vorbit foarte drept Şi eu am citit ce-i scris, n-am adăugat nici un cuvânt, nici nu am lăsat vreunul! Aruncă hârtia, nu-i de nici un folos! — O fi aşa? a întrebat el cu îndoială — Da — Domnule, eu am să pun hârtia asta la încercare! — Cum? — O port iar la piept Dacă prindem hoţul, e bună Dacă nu-l prindem, nu-i bună de nimic — Dovada asta nu-i de seamă, fiindcă vrei să prinzi hoţul cu ajutorul meu, nu cu al hârtiei Vrei în adevăr să încerci? Du-te singur S-a răzgândit şi a zis: — Ai dreptate Am să fac altfel încercarea Hoţul a ascuns banii Dacă îl găsim, dânsul nu va mărturisi O să-i dau hârtia asta Dacă-l apără, atunci e bună, iar dacă găsim bani, atunci e adevărat ce mi-ai citit Era o judecată de lapon, dar fiindcă era vorba de ceva aşa de aventuros, m-am învoit — Bine, fie Arată-mi urmele hoţului! Am plecat prin pădure După un sfert de ceas Am ajuns la un podiş pietros acoperit cu genistră închircită, peste care ninsese Aici am văzut urmele a doi oameni — Să-ţi spun locul unde ai ascuns banii? l-am întrebat — O să-l ghiceşti? a întrebat mirat — Hotărât! Am cercetat ambele urme M-am luat după una şi m-am oprit la o spărtură îngustă în stâncă — Aici au fost — Domnule, ai nimerit! a strigat el În crăpătura asta ascunsesem pungile, pe urmă o ascunsesem cu zăpadă — Uită-te, aici ai stat aplecat când priveai banii Aici a stat hoţul când te-a lovit — Cum vezi asta? — O să-ţi spun pe urmă Când străinul se oprise câtva timp în urma lui Pent, i se întipăriseră schiurile mai adânc în zăpadă Lăsase urme vădite Am băgat însă de seamă că unul din schiurile lui avea la talpă o stricăciune lesne de recunoscut — Să-l urmărim? am întrebat — Da! Am mers mai departe, afară din pădure, pe înălţimea goală, apoi am coborât în jos şi am dat în câmpie Aici urmele pe zăpadă erau atât de slabe, încât se vedea că cel urmărit patinase cu schiurile în fuga mare Am făcut tot aşa Am înaintat cu iuţeala unui tren peste şesul scânteietor Aşa că mergând astfel şi tot în partea asta, trebuia ca în două ceasuri să fim la cel mai apropiat vecin al lui Pent, la care fusesem de vreo două ori Şi acela era bogat Dar gospodăria lui era alcătuită numai din el, nevastă, o fată a lui şi un argat, care nu mi se păruse vrednic de încredere Stăpânul lui ne spusese că venise din Norvegia şi că-l are în slujbă de vreun an Un om care trece aşa singur peste munţi sălbatici, de bună seamă că a avut o pricină nu vrednică de laudă de a-şi părăsi patria De aceea, m-am gândit fără voie că el poate fi hoţul… Dacă presupunerea mea era cumva adevărată, atunci trebuia să mă aştept ca înainte de a fi ajuns în cortul stăpânului său, el trebuie să fi cârmit într-o parte ca să-şi ascundă banii N-a fost aşa Urmele mergeau tot înainte, drept Vădit, hoţul era om neprevăzător, ori foarte îndrăzneţ De nu-şi dăduse măcar osteneala să se gândească la măsuri de pază Am mers deci tăcuţi mai departe până am ajuns la cortul vecinului Fiica lui era afară şi l-a vestit de venirea noastră El ne-a ieşit înainte — Tuina litja atna – pace vouă, a zis Pent — Uina, aj, aj – asemenea, a răspuns el Pe urmă s-au îmbrăţişat lepădându-şi măştile şi frecându-şi nasurile Eu ca străin am scăpat cu o strângere de mână Pe cele două doamne le-am salutat la fel Pent a întrebat: — Unde-i teutnarul tău, Pawek Nu-l văd — E la vite Uite-l Într-adevăr, l-am văzut la reni, care se căzneau să scurme muşchi de sub zăpadă — Are schiurile cu el? am întrebat eu — Nu, sunt atârnate acolo, la cort M-am dus aproape să le văd La unul am descoperit numaidecât semnul de care am spus — Cheamă-l, avem de vorbă cu el La un fluierat ascuţit şi un bătut din palme, argatul s-a apropiat încet — Puorest! – Bună ziua! ne-a zis el cu cea mai nevinovată mutră — Schiurile astea sunt ale tale? l-am întrebat — Da, domnule, a răspuns el — Hai la cort, am de vorbit cu omul acesta Argatul a intrat fără împotrivire Stăpânii au venit în urma lui curioşi Pe gospodar îl chema Stalo, adică uriaş, deşi îmi venea aproape la umere — Attje Stalo, am zis eu Argatul acesta va pleca în curând de la tine — Unde? a întrebat el mirat — La kittek – închisoare S-a ridicat speriat — Ce spui, domnule! — Va merge la temniţă — Pentru ce? — Fiindcă-i hoţ — Domnule, vrei să mă faci pe mine şi casa mea de râs? — Nu De ce să te batjocoresc? Eşti vecinul nostru! Am mâncat şi am băut cu tine, te iubesc pe tine şi pe ai tăi Mă gândesc la fericirea şi pacea ta De aceea îţi spun: argatul e hoţ Argatul nu răspundea, nici nu se mişca Cele două femei stăteau mute Stalo a strigat: — Domnule, dovada — Pe dată Omul acesta a lipsit ieri ori nu de la cort? — Da L-am trimis alaltăieri peste drum la Arpen Rauna Băieţaşului ei i-a ieşit întâiul dinte şi i-a dus întâiul ren dăruit de mine — Când s-a întors? — Foarte târziu Azi la vremea mulsului — Tata Pent are să-ţi spună de ce s-a întors aşa de târziu Pent a povestit întâmplarea lui nenorocită Argatul asculta liniştit fără a clipi Ceilalţi foarte aţâţaţi După ce a povestit povestitorul, Stolo a întrebat pe argat: — Ce ai de spus? — N-am făcut asta, a răspuns liniştit — Minţi! — Jur că a fost altul Eu n-am dat deloc pe la spărturile de gheaţă — Dar ei s-au luat pe urma ta! — Se înşeală Caută dacă am bani la mine — Vom căuta! a zis stăpânul Am căutat cu de-amănuntul prin hainele lui Pe urmă în tot cortul Nimic — Pe unde a fost după ce s-a întors? Am întrebat — Numai în turmă, a răspuns Stalo — Mai departe nu? — Nu Ieşiţi niţel din cort — Pentru ce? l-am întrebat — Vreau să vorbesc cu cummusul – toba fermecată Dânsul ştia că tata Pent mă are printre prietenii cei mai adevăraţi şi de aceea mi-a spus aşa, fără ocol, ce gândea să facă Mulţi laponi ţin întrucâtva la credinţele păgâne, din care face parte cea cu toba fermecată Aş fi voit să fiu şi eu de faţă la vraja asta, dar a trebuit să mă supun dorinţei gazdei Nici femeile nu puteau fi de faţă, au părăsit cortul şi ne-am dus la turmă Ar fi intrat bucuroase în vorbă cu mine, dar am apucat-o înainte şi mi-am pus schiurile să cercetez cu amănuntul împrejurimile cortului Căci era vădit că banii îi ascunsese pe aici pe aproape Urme erau destule, atât de cizme cât şi de schiuri şi trebuia să fiu cu luare aminte Am ocolit mai întâi cortul şi turma în cerc mai mic şi pe urmă mai mare În vremea asta femeile mă priveau dând din cap N-am văzut nimic Abia la al treilea ocol, mai depărtat, am dat de o singură urmă La una din ele am văzut semnul ştiut M-am luat după urmă M-am dus la şanţul îngust care venea dinspre pădure În şanţ pe sub gheaţă curgea apă N-am înaintat nici cinci minute, că m-am oprit locului uimit Descoperisem cea mai mare taină a unui lapon, anume tiorfvigardi al lui, un ţarc făcut din coarne de ren, îngrădirea altarului păgân pe care fac jertfe În mijloc era un sait, adică o piatră găsită în apă, de o formă ciudată Deşi la aceste pietre nu se mai închină ca înainte vreme, totuşi tiorfvigardul e pentru lapon un loc sfânt, unde poate intra numai stăpânul casei Tocmai acolo duceau însă urmele argatului Am simţit că ascunzătoarea lui e aici Cine şi-ar fi putut închipui că un lapon să ascundă lucrul furat într-un loc atât de sfânt! Urmele duceau până în colţul al doilea al gardului de coarne Aici se opreau, apoi se întorceau iar Mi-am potrivit schiurile tocmai pe acele urme şi am ajuns astfel la locul şi în poziţia în care stătuse argatul când a ascuns banii Întâi am privit zăpada, cât era în jurul mâinilor mele Părea neatinsă Dar colo jos erau câteva stele de zăpadă care nu se aşezaseră prin plutire, ci le scuturase cineva jos de undeva M-am aplecat şi am cercetat cu ochii prin crângetul coarnelor: tocmai acolo atârna ce căutam Dar aşa de bine ascuns prin încâlceala de ramuri ale coarnelor înfipte, încât numai întâmplarea nu le putea descoperi niciodată Era o pungă mare de ţinut tutun Iar când am pipăit-o, am simţit cele două pungi cu bani Am lăsat-o atârnată şi m-am întors repede îndărăt Când am ajuns la cele două femei, am întrebat unde-i argatul N-am mai aşteptat însă mult şi ne-au chemat Argatul Pavel mă privea batjocoritor — Domnule, i-am dat talismanul şi l-a ferit Mi-a spus tata Pent E bun, deci, acest saiwa tjalem — Aşa! am zis eu aspru Unde-l are? — Îl are la gât, dar o să mi-l dea îndărăt după ce-l va fi apărat — Ce a spus toba fermecată? am întrebat pe vecinul Stalo — E nevinovat, a răspuns vecinul Hoţul a venit de la răsărit, zice toba fermecată E un kaimolats-pietnac – un câine suedez Care a şi fugit dincolo cu banii — Nu vă îndoiţi? — Toba nu se înşeală niciodată E mai de crezut decât vorba unui storfar – preot care vorbeşte din Evanghelie — Nu huli, attja Stalo! Vorba tobei tale nu preţuieşte nici cât mărturia unui schi de rând — Glumeşti, domnule, schiul nu vorbeşte deloc — Vorbeşte mai lămurit, mai adevărat decât toba ta şi apără cele două pungi ale lui tata Pent mult mai bine decât saiwa tjalemul cel netrebnic — Saiwa tjalem e bun, a făcut Pent Fă să vorbească schiul dumitale, domnule — Bine, o să-l auzi vorbind şi pe urmă o să arunci hârtia în foc! Am ieşit din cort şi am adus schiul cu pricina — Schiul acesta e al tău? am întrebat pe argat a doua oară — Da Şi a râs batjocoritor — Vedeţi stricăciunea asta la talpă? Asta e gura care vorbeşte S-a întipărit în zăpadă acolo unde Pavel a prădat pe tata Pent şi s-a întipărit pe tot drumul până aici Ea mi-a spus că hoţul e el, ba îmi mai spune şi unde a ascuns banii — Ei, haide, zii odată să-ţi spună locul, a rânjit argatul — Numaidecât, am făcut eu Dar întâi ea îmi spune că ai pus amândouă pungile cu bani în punga ta de tutun, arată punga A rămas deodată grozav de încurcat — Am pierdut-o, a răspuns el uluit — Minţi Schiul acesta îmi spune că ai ascuns-o aici pe aproape Veniţi după mine! Cât ai zice de trei ori „Tatăl nostru” am ajuns unde a ascuns punga lui de tutun cu carboavele de argint! — Domnule, e adevărat? a strigat Pent — Da — Atunci îţi jur să arunc în foc saiwa tjalem şi să nu mai ascult toba fermecată — Ţin seama de vorba ce spui Haide, băgaţi de seamă să nu ne fugă flăcăul Mergeam înainte, ceilalţi în urmă Când am ajuns la locul unde se cunoşteau bine urmele argatului, am arătat pe zăpadă Aplecaţi-vă şi vedeţi cât de lămurit vorbeşte schiul acesta Vorba lui e mai de crezut decât a tobei fermecate Dar voi închideţi ochii, nu vedeţi, nu auziţi nimic Am mers înainte, Pent şi Stalo veneau în urmă, argatul între ei, femeile în spate Am ajuns la îngrăditura de coarne, unde Stalo s-a cam supărat — Aici ne aduci, domnule? Nu ştii că locul acesta e oprit? — Un om cinstit să nu vină în acest loc, dar un hoţ are voie să-şi ascundă aici prada? Vecine Stalo, nu eşti creştin adevărat! Eşti păgân plin de păcate! Vezi, aici se isprăvesc urmele schiurilor, aici atârnă punga de tutun Uită-te dacă e a argatului tău! Impresia ce au făcut-o aceste vorbe şi mişcările ce le însoţea nu se pot descrie M-am aplecat, am luat punga şi am ridicat-o în sus — El e Este punga lui! a strigat Stalo Femeile au întărit şi ele spusele lui Iar tata Pent a întins mâinile dornic: — Domnule, deschide-o, oare pungile mele sunt acolo? — Sunt, deschide singur! A luat-o cu lăcomie, a desfăcut baierele Şi a scos pungile sale cu bani — Să număr, a zis chircindu-se jos S-a aşezat îndată şi vecinul Stalo, precum şi femeile lângă el Fireşte, erau dornice de a şti cât ascunsese Pent Nimeni nu lua în seamă ce face argatul, care tiptil a luat-o la picior, ştergând putina L-am lăsat în pace Putea oricum să fugă Pedeapsa lui tot n-ar fi fost alta decât izgonirea din slujbă L-am urmări însă încet, ca nu cumva să mai facă alt rău S-a grăbit să şteargă un ren I-a pus un căpăstru, l-a înhămat la o sanie veche, a luat ceva merinde şi peste câteva minute de la descoperirea pungii, argatul fugea în goana renului Am mers numai până la marginea pădurii, de unde puteam să pândesc Am auzit pe tata Pent strigând vesel: — Kvecte-lokke-nala – o sută doisprezece tocmai! Da, sunt toţi banii mei! Herra! Ude este herra? — Aici, am strigat eu Au venit alergând — Domnule, ai dreptate, arunc în foc saiwa tjalem! — Nici n-ai să mai întrebi toba fermecată? — Niciodată! Ţine, domnule, doi taleri din aceştia o sută doisprezece Sunt foarte mulţumit şi ţi i-ai câştigat Am împins la o parte mâna cu cei doi taleri şi i-am zis: — Ţine-i, nu-mi trebuie! — Vai, domnule, cât eşti de bun! Hai repede acasă, să-i spun mamei Snjera cât sunt de fericit Dar unde-i argatul? — Acolo! I-am arătat spre sania care se mai zărea numai ca un punct îndepărtat pe zăpadă — A fugit! au strigat cu toţii — Lăsaţi-l în plata domnului, i-am rugat eu Lăsaţi-l să-şi caute un alt stăpân! — Ai dreptate! Să mergem repede, căci mama Snjera nu ştie unde suntem — Dar despărţirea nu a mers aşa de lesne, deoarece trebuia să gustăm zacuscă şi un gât de rachiu După aceasta, am mai stat de vorbă despre întâmplare În sfârşit, am plecat cu schiurile noastre îndărăt Cine-i tare în genunchi, aceluia nu-i vine greu să alerge cu schiurile, Tata Pent alerga mult mai uşor ca înainte, când nu avea de dus atâta argint greu În două ceasuri am ajuns la cort Tocmai la vreme, căci cei de acasă începuseră a se îngrijora de noi Când stăteam în jurul focului la fiertura de urs, Pent a povestit toată întâmplarea După aceea a început un potop de laude, care veneau din toate părţile Unchiul Zette şi tânărul Neete mi-au strâns mâna mulţumitori Kake Keira mi s-au închinat cu smerenie Marja cea frumoasă însă zâmbea aşa de fermecător, că faţa-i unsă aducea a şuncă scoasă din sosul de untură Şi mama Snjera, bătrâna? Vai, ce mi-a fost dat să aud cu urechile! Cu glas îndulcit a zis soţului ei: — Atja, to nion estap – Tată, îl iubesc! Pe urmă s-a întors spre mine: — Tjalmit tappo To mon kallkai tjulestet – Închide ochii Vreau să te pup! S-a aruncat la mine cu o năvală, de parcă ar fi voit să mă mănânce în loc să mă sărute Aceasta a fost singura sărutare pe care am adus-o acasă din Laponia Şi mărturisesc că n-am închis numai ochii, ci chiar şi gura Tata Pent ne privea chicotind glumeţ, pe urmă a scos talismanul ce-l luase din cortul argatului lui Stalo şi l-a aruncat într-adevăr pe foc, zicându-mi: — Domnule, fac ce am făgăduit Mi-ai dovedit că saiwa tjalemul nu-i sfânt Mânca-l-ar focul! Tu rămâi la noi cât pofteşti Te iubim, eşti atât de înţelept şi prietenos, de parcă ai fi fiul sau fratele nostru Focul a mistuit rândurile necunoscutului păcălici Sufletul poetului Heine va ierta pe tata Pent că n-a mai vrut să-i poarte versurile în sân, ca saiwa tjalem! SFÂRŞIT CUPRINS I VÂNĂTOARE DE URS ALB 3 II O SALVARE MIRACULOASĂ 10 III HOŢUL TALERILOR DE ARGINT 18 CUPRINS 33 